โละสต๊อกหุ้นบสท.ประมูลราคา180ล.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — บสท. เปิดประมูลขายหุ้นในตลาดหลักทรัพย์ กลุ่มธนาคารสื่อสารอื้อ มูลค่ากว่า 180 ล้าน
รายงานข่าวจากบรรษัทบริหารสินทรัพย์ไทย (บสท.) เปิดเผยว่า บสท.เปิดขายทอดตลาดทรัพย์สินที่เป็นหลักประกันประเภทหุ้นในตลาดหลักทรัพย์ฯ จำนวน 16 รายการ มูลค่า 180 ล้านบาท ในวันที่ 28 ธ.ค.นี้
ประกอบด้วย หุ้นสามัญของบริษัท บางกอกแลนด์ 250 ล้านหุ้น บริษัท ศุภาลัย 3.3 หมื่นหุ้น บริษัท บีทีเอส กรุ๊ป โฮลดิ้งส์ 7,251 หุ้น บริษัท ทรู คอร์ปอเรชั่น 2,000 หุ้น บริษัท แนเชอรัล พาร์ค 3 ราย 650 หุ้น 290 หุ้น และ 37 หุ้น
ธนาคารทหารไทย 1 หมื่นหุ้น ธนาคารกรุงไทย 3,000 หุ้น ธนาคาร นครหลวงไทย 1 หุ้น หุ้นสามัญธนาคารเกียรตินาคิน 1,500 หุ้น บริษัท ทุนธนชาต 2 รายการ 3,000 หุ้น และ 1,250 หุ้น บริษัท ไรมอน แลนด์ 2,970 หุ้น บริษัท เอเวอร์แลนด์ 14 หุ้น และ 40 หุ้น
การประมูลจะใช้ราคาเฉลี่ย|ของราคาปิดในช่วง 30 วันก่อนวันขายทอดตลาดเป็นเกณฑ์ รายการใดที่มีราคาเปิดขายเกินกว่า 5 หมื่นบาท จะต้องวางเงินประกันไม่น้อยกว่า 30% ส่วนราคาต่ำกว่า 5 หมื่นบาท ให้วางเงินประกันเต็มมูลค่าของราคาที่เปิดขายทอดตลาด แต่ต้องไม่ต่ำกว่า 50,000 บาท สำหรับรายการทรัพย์สินที่ลงทะเบียนที่มีราคาเปิดขายทอดตลาดต่ำกว่า 50,000 บาท ให้วางเงินประกันการเข้าประมูลซื้อทรัพย์สินเต็มตามมูลค่าของราคาเปิดขายทอดตลาด